Diari Oficial de la Generalitat Valenciana


Sumari del DOGV 5487, del 11-04-2007 (2007/4089)

ORDE de 7 de març de 2007, de la Conselleria de Cultura, Educació i Esport, per la que es modifica l'autorització en el nivell d'Educació Infantil, al centre docent privat El Cole de València.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5487

Data del DOGV
:   11-04-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/4089


Data del document
:   07-03-2007

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * València
    * educació preescolar
    * ensenyament privat
    * centre d'ensenyament

L'expedient ha sigut iniciat a instància del representant de la titularitat del centre docent privat El Cole, número de codi 74157684, situat al Camí Vell de Xirivella, número 31, de València, i sol·licita la modificació de l'autorització en el primer cicle d'Educació Infantil, a fi de canviar l'ús d'una unitat autoritzada d'este nivell per a xiquets de 2 a 3 anys, passant a autoritzar-se per a xiquets d'1 a 2 anys.  
Per Orde de la Conselleria de Cultura, Educació i Esport, de 28 de juny de 2004 (DOGV de 28.07.2004), el centre va ser autoritzat per a impartir el primer cicle d'Educació Infantil, amb 4 unitats i 60 places escolars, distribuïts de la manera següent: 1 unitat per a xiquets d'1 a 2 anys i 3 unitats per a xiquets de 2 a 3 anys.  
Segons l'informe de 8 de febrer de 2007, del Servici de Projectes i Construccions Educatives d'esta Conselleria, s'utilitzen les mateixes instal·lacions els plans de les quals van ser segellats per eixe departament el 4 d'abril de 2002, i que van ser objecte d'informe favorable. Estos van donar lloc a l'autorització del centre per l'orde dalt citada, i que complixen els requisits exigits per a la configuració ara sol·licitada.  
Els requisits de titulació del professorat són els mateixos per a la configuració que ara se sol·licita que per a la que té autoritzada.  
Vista la Llei Orgànica 8/1985, de 3 de juliol (BOE de 04.07.85), reguladora del Dret a l'Educació; la Llei Orgànica 2/2006, de 3 de maig, d'Educació (BOE 04.05.2006); el Reial Decret 1.004/1991, de 14 de juny (BOE de 26.06.91), pel que fa als requisits mínims d'instal·lacions per a l'Educació Infantil, primer cicle, de conformitat amb el que establix la disposició transitòria onze, de la Llei Orgànica 2/2006 d'Educació; i el Reial Decret 332/1992, de 3 d'abril (BOE de 09.04.92), sobre autoritzacions de centres docents privats per a impartir ensenyances de règim general no universitàries.  
En exercici de les atribucions conferides per l'article 35 de la Llei 5/1983, de 30 de desembre, de Govern Valencià,  
ORDENE  
Únic  
Autoritzar, amb efectes des de l'inici del curs escolar 2007/2008, la modificació en les ensenyances d'Educació Infantil, al centre que a continuació s'indica, en els termes que s'especifiquen, de conformitat amb la normativa vigent.  
Denominació genèrica: Centre d'Educació Infantil  
Denominació específica: El Cole  
Titular: Paloma de Fátima Serra Cortés i José Carlos Roig Ocerín  
Domicili: Camí Vell de Xirivella, núm.31  
Localitat: València (46379)  
Província: València  
Codi: 38391152  
Modificació que s'autoritza:  
La unitat d'Educació Infantil, primer cicle, per a xiquets de 2 a 3 anys, passa a utilitzar-se per a xiquets d'1 a 2 anys, de manera que el centre queda configurat, en la seua totalitat, amb la composició següent:  
4 unitats d'Educació Infantil, primer cicle, amb 58 places escolars, distribuïdes així:  
- 2 unitats per a xiquets d'1 a 2 anys, amb 26 places escolars.  
- 2 unitats per a xiquets de 2 a 3 anys, amb 32 places escolars.  
DISPOSICIÓ ADDICIONAL ÚNICA  
La present orde donarà lloc a la corresponent inscripció en el Registre de Centres Docents de la Comunitat Valenciana.  
DISPOSICIÓ FINAL  
La present disposició tindrà efectes el dia de la seua publicació al Diari Oficial de la Comunitat Valenciana, no obstant els seus efectes s'entenen referits a l'inici del curs escolar 2007/2008.  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar recurs potestatiu de reposició o plantejar directament recurs contenciós administratiu, en els terminis i davant els òrgans que s'indiquen a continuació:  
a) El recurs de reposició haurà d'interposar-se davant del conseller de Cultura, Educació i Esport en el termini d'un mes a comptar de l'endemà de la seua notificació o publicació, segons corresponga.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua notificació o publicació, segons corresponga.  
València, 7 de març de 2007  
El conseller de Cultura, Educació i Esport  
ALEJANDRO FONT DE MORA TURÓN